વડોદરા સ્પંદન ટીમના મહેનતુ સદસ્યો દ્વારા ઉત્સાહપૂર્વક મેડિકલ કોલેજના પ્રોફેસરો સહિત અનેક લોકો પાસેથી ૪૦૦ જોડી કપડાઓ એકત્ર કરવામાં આવ્યા હતા. આ કાર્યક્રમનું મુખ્ય આયોજન રવિ કોઠારી, ગાર્નિશ પટેલ તથા પૂજા ચૌહાણ દ્વારા કરવામાં આવ્યું હતું. બહોળી સંખ્યામાં એકત્ર કરેલ કપડાઓનું પેકિંગ પૂજા ચૌહાણ, રવિ કોઠારી તથા નિકીતા મેવાડા દ્વારા કાર્યક્રમના આગલા દિવસે કરવામાં આવ્યું હતું. કપડા વિતરણના કાર્યક્રમ માટેના સ્થળની પસંદગી રવિ કોઠારી તથા નિકીતા મેવાડા દ્વારા કરવામાં આવી હતી. તેમણે વડોદરાના અનેક વિસ્તારોની મુલાકાતો લીધી હતી. આખરે શહેરના નિઝામપુરા બસ સ્ટેન્ડ, મજલપુર બ્રીજ નીચે તથા કાશી વિશ્વનાથ મંદિર પાસેના વિસ્તારમાં કપડા વિતરણ કરવાનું નક્કી કરવામાં આવ્યું હતું.